- P R I J E D L O G -

Na temelju članka 17. stavka 1. Zakona o sustavu civilne zaštite ("Narodne novine", broj: 82/15, 118/18, 31/20, 20/21 i 114/22), članka 35. točke 2. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 39. Statuta Grada Dubrovnika ("Službeni vjesnik Grada Dubrovnika", broj: 2/21), Gradsko vijeće Grada Dubrovnika na___ sjednici, održanoj _________ 2026. godine, donijelo je 
GODIŠNJI PLAN RAZVOJA SUSTAVA CIVILNE ZAŠTITE NA PODRUČJU GRADA DUBROVNIKA ZA 2027. GODINU S FINANCIJSKIM UČINCIMA 
ZA TROGODIŠNJE RAZDOBLJE
I. UVOD
Godišnji plan razvoja sustava civilne zaštite s financijskim učincima za trogodišnje razdoblje predstavlja dokument za implementaciju ciljeva iz Smjernica za organizaciju sustava civilne zaštite koji se iz njih prenose kako bi se konkretizirale mjere i aktivnosti te utvrdila dinamika njihovog ostvarivanja.
Godišnjim planom razvoja sustava civilne zaštite utvrđuju se nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje, odnosno do zaključenja razdoblja za koje se Smjernice usvoje.

Sukladno Zakonu o sustavu civilne zaštite ("Narodne novine", broj: 82/15, 118/18, 31/20, 20/21 i 114/22) operativne snage sustava civilne zaštite na području Grada Dubrovnika su:

· Stožer civilne zaštite Grada  Dubrovnika,
· Operativne snage vatrogastva-JVP „Dubrovački vatrogasci“ i Vatrogasna zajednica Grada Dubrovnika,
· Operativne snage Hrvatskog Crvenog križa - Gradsko društvo Crvenog križa Dubrovnik,
· Operativne snage Hrvatske gorske službe spašavanja - Stanica Dubrovnik,
· Pravne osobe od interesa za sustav civilne zaštite na području Grada Dubrovnika,
· Postrojbe civilne zaštite opće namjene Grada Dubrovnika,
· Povjerenici i zamjenici povjerenika civilne zaštite Grada Dubrovnika.



II. AKTIVNOSTI ZA RAZVOJ SUSTAVA CIVILNE ZAŠTITE NA PODRUČJU GRADA DUBROVNIKA U 2027. GODINI
Grad Dubrovnik će, u skladu sa Smjernicama i Analizom stanja sustava civilne zaštite na području Grada Dubrovnika u narednoj godini izvršiti slijedeće aktivnosti:

1. Organizirati tematske sjednice Stožera civilne zaštite radi izvršenja i provedbe zadaća koji
proizlaze iz Programa aktivnosti u provedbi posebnih mjera zaštite od požara od interesa za Republike Hrvatske, pripreme za turističku sezonu te pripreme za nepovoljne vremenske uvjete, a sukladno naputcima Područne službe civilne zaštite Dubrovnik.
Nositelj izvršenja:	Upravni odjel za poslove Gradonačelnika, Stožer civilne zaštite Grada Dubrovnika.
Suradnici: Ministarstvo unutarnjih poslova, Područna služba civilne zaštite Dubrovnik 
Rok izvršenja: u zadanim rokovima u 2027. godini.

2. Izraditi i donijeti Plan vježbi za 2028. godinu, a temeljem članka 17. stavak 3. podstavak
Zakona o sustavu civilne zaštite ("Narodne novine", broj: 82/15, 118/18, 31/20, 20/21 i 114/22).
Nositelj izvršenja: Gradonačelnik, Upravni odjel za poslove Gradonačelnika
[bookmark: _Hlk211255259]Rok izvršenja: sukladno zahtjevu nadležne Područne službe civilne zaštite Dubrovnik.

3. Sudjelovanje članova Stožera civilne zaštite i ostalih operativnih snaga sustava civilne zaštite
Grada u pripremi i realizaciji vježbi prema Planu vježbi civilne zaštite za 2027. godinu.
Vježba će biti pripremljena i organizirana sukladno Pravilniku o vrstama i načinu provođenja vježbi operativnih snaga sustava civilne zaštite ("Narodne novine", broj 49/16). Nositelj vježbe cz će biti Grad Dubrovnik, a sudionici su operativne snage sustava civilne zaštite i druge službe prema dogovoru.
Nositelj izvršenja: Gradonačelnik, Upravni odjel za poslove Gradonačelnika
Suradnici: operativne snage sustava civilne zaštite Grada Dubrovnika, Ministarstvo unutarnjih poslova, Ravnateljstvo civilne zaštite, Područna služba civilne zaštite Dubrovnik
[bookmark: _Hlk211255384]Rok izvršenja: IV. kvartal 2027. godine.

4. Izraditi novu Procjenu rizika od velikih nesreća po isteku zakonskog roka od tri godine od
izrade i usvajanja posljednje Procjene rizika od velikih nesreća, te Plan djelovanja civilne zaštite 
Nositelj izvršenja: Upravni odjel za poslove Gradonačelnika
Suradnici: Ministarstvo unutarnjih poslova, Područna služba civilne zaštite Dubrovnik
[bookmark: _Hlk211255501]Rok izvršenja: III. kvartal 2027. godine.

5. Ažurirati evidenciju o pravnim osobama od interesa za sustav civilne zaštite Grada
Dubrovnika  (operativne planove) imenovanih Odlukom o određivanju pravnih osoba od interesa za sustav civilne zaštite za Grad temeljem Procjene rizika od velikih nesreća i Plana djelovanja civilne zaštite.
Nositelj izvršenja: Upravni odjel za poslove Gradonačelnika
Suradnici: Pravne osobe od interesa za sustav civilne zaštite
Rok izvršenja: prema potrebi po izradi i usvajanju nove Procjene rizika i Plana djelovanja civilne 
zaštite izraditi i usvojiti novu Odluku o određivanju pravnih osoba od interesa za sustav civilne 
zaštite te ažurirati postojeće podatke i operativne planove.

6. Uputiti  na osposobljavanje povjerenike i zamjenike povjerenika civilne zaštite te pripadnike 
postrojbe civilne zaštite opće namjene. 
Nositelj izvršenja: Upravni odjel za poslove Gradonačelnika 
Suradnici: Ministarstvo unutarnjih poslova, Služba civilne zaštite Dubrovnik
[bookmark: _Hlk211256029]Rok izvršenja: I. – IV. kvartal u suradnji sa Nastavnim nacionalnim središtem civilne zaštite, Područnom službom za osposobljavanje Divulje, Područnom službom civilne zaštite Dubrovnik.
7. Ažurirati evidencije pripadnika operativnih snaga sustava civilne zaštite Grada Dubrovnika.
Nositelj izvršenja: Upravni odjel za poslove Gradonačelnika
Suradnici: pripadnici operativnih snaga sustava civilne zaštite
[bookmark: _Hlk211256150]Rok izvršenja: kontinuirano sukladno promjenama tijekom 2027. godine.

8. Izvršiti opremanje operativnih snaga sustava civilne zaštite Grada Dubrovnika sukladno
      predviđenim financijskim sredstvima
Nositelj izvršenja: Upravni odjel za poslove Gradonačelnika
Suradnici: operativne snage sustava civilne zaštite
Rok izvršenja: kontinuirano tijekom 2027. godine.

9. Osigurati, za slučaj nezgode, povjerenike, zamjenike povjerenika civilne zaštite i pripadnike 
      postrojbe civilne zaštite opće namjene
Nositelj izvršenja: Upravni odjel za poslove Gradonačelnika
Suradnici: Osiguravajuća kuća
Rok izvršenja: po isteku police osiguranja za prethodno razdoblje

10. Izraditi Analizu stanja sustava civilne zaštite i Godišnji plan razvoja sustava civilne zaštite s 
trogodišnjim financijskim učincima.
Nositelj izvršenja: Gradonačelnik, Upravni odjel za poslove Gradonačelnika
Rok izvršenja: studeni 2027. godine. 

III.  FINANCIRANJE SUSTAVA CIVILNE ZAŠTITE

Financiranje sustava civilne zaštite u 2027. godini temelji se na proračunu Grada Dubrovnika za 2027. godinu i projekcijama proračuna za 2027. i 2028. 
VATROGASTVO:  5.310.000,00 EUR
· JVP Dubrovački vatrogasci: 4.465.000,00 EUR
· VZ Grada Dubrovnika: 845.000,00 EUR
· SUSTAV CIVILNE ZAŠTITE (Bez vatrogastva): 287.715,00 EUR
· GRADSKO DRUŠTVO CRVENOG KRIŽA DUBROVNIK: 226.900,00 EUR

Financijski plan osiguranih sredstava u potpunosti će biti poznat nakon prihvaćenog prijedloga Proračuna Grada Dubrovnika za 2027. i projekcija za 2028. i 2029. godinu o čemu se odlučuje na sjednici Gradskog vijeća u studenom ili prosincu 2026. godine

